section_heading: Bitka za Cambrai
paragraph_text: Haig je usmjerio svoj glavni pravac napada na okupirani Cambrai, oko 56&nbsp;km južno od Lillea. To područje je imalo čvrsto i suho tlo što je dalo prednost britanskim tenkovima. Njemačka obrana je bila organizirana u trima dobro sagrađenim linijama, glavnim Hindenburgovim linijama i dvjema pomoćnim, smještenim oko kilometar i pol do 6&nbsp;km iza glavne. Nijemci su tamo imali i izgrađen 20&nbsp;km dug tunel koji je bio iskopan 11 metara pod zemljom, što je omogućilo njemačkim rezervama da budu zaštićene od topničkog napada.